Søkt verður eftir dugnaligum, ágrýtnum og framskygdum deildarleiðara at standa á odda fyri Próvstovuni. Ábyrgd og uppgávur Deildarleiðarin skal, saman við stjóranum í Námi, mynda Próvstovuna á ein sannførandi hátt, virka fyri góðum og mennandi arbeiðsumhvørvi og skipa alt praktiskt virksemi í Próvstovuni. Høvuðsuppgávur eru m. a.: ábyrgd av samskipan av arbeiðsuppgávunum á Próvstovuni skipa fyri próvtøkum, landsroyndum og Pisa-kanningum at fremja menning av royndum og próvtøkum, bæði í fakligum, námsfrøðiligum og talgildum høpi síggja til, at royndir og próvtøkur eru í samsvari við galdandi regluverk tryggja, at uppgávur verða loystar á einum høgum fakligum stigi fylgja við fíggjarligu gongdini á Próvstovuni innan starvsøkið Førleikar Umsøkjarin skal hava viðkomandi útbúgving frá hægri lærustovni. Aðrir førleikar, sum dentur verður lagdur á: góðan kunnleika til próvtøkuøki í skúlaverkinum starvsroyndir, antin í fólkaskúla ella miðnámi royndir í próvtøkuføring í skúlaverkinum góð samstarvsevni og at kunna arbeiða sjálvstøðugt og miðvíst góð evni at samskifta og orða seg á føroyskum, enskum og norðurlendskum Leiðsluútbúgving og fyrisitingarligar royndir frá tí almenna ella privata arbeiðsmarknaðinum, kunnu vera ein fyrimunur. Løn og setanartreytir Setanar- og lønartreytir eru sambært galdandi sáttmála millum Fíggjarmálaráðið og avvarðandi yrkisfelag. Umsóknir Umsókn saman við avritum av prógvum, CV og viðkomandi skjølum skulu sendast við telduposti á eydun @ nam. fo og skal vera Námi í hendi í seinasta lagi sunnudagin 5. desember 2021. Starvið verður sett 1. januar 2022. Meira fæst at vita um starvið við at seta seg í samband við Eyðun Gaard, stjóra, á tlf. 555150 ella við at senda teldpost á eydun @ nam. fo. -----Próvstovan er deild í Námi undir Uttanríkis- og mentamálaráðnum, sum tekur sær av øllum próvtøkuhaldi, sum ráðið hevur endaligu ábyrgdina av. Tað er próvtøkuhald í fólkaskúlanum, á miðnámi, maritimu skúlunum, heilsuskúlanum, yrkisútbúgvingunum og kvøldskúlunum.